Manuel Locatelli fir-radar ta' Man City, Real Madrid u Juventus Manchester City, Real Madrid u Juventus huma rrappurtati li qed jikkunsidraw jekk jagħmlux offerta għall-midfielder ta' Sassuolo Manuel Locatelli. Real Madrid jidhru favoroti li jirbħu t-tellieqa biex jakkwistaw liż-żagħżugħ ta' 23 sena, li dan l-aħħar ġie ppremjat għall-progress tiegħu b'dehra għall-Italja. Man City u Juventus qed isegwu wkoll is-sitwazzjoni b'Locatelli li fadallu ftit iktar minn sentejn fuq il-kuntratt tiegħu. Wara li għamel 59 dehra għal AC Milan, il-plejer minn dakinhar stabbilixxa lilu nnifsu bħala membru ewlieni tat-tim ta' Sassuolo li gibed l-interess ukoll ta' wħud mill-ikbar klabbs fis-Serie A matul l-aħħar 12-il xahar. Jingħad li Sassuolo qed jitolbu fir-reġjun ta' €40m għall-firma tiegħu.